als_Latn dik_Latn sag_Latn
U treguam skeptikë ndaj asaj Anglie që pamë kundër Uellsit, por ndryshuam mendim kur pamë Anglinë e sotme. Më në fund skuadra e Roy Hodgosn na tregoi forcën e saj duke zhvilluar një ndeshje të mrekullueshme në ndeshjen e fituar me përmbysje ndaj Uellsit. Ishte një derbi kombëtaresh, pasi të dyja janë pjesë e Mbretërisë së Bashkuar, por në fund dolën të fituar “3 Luanët”.
Takimi është dominuar totalisht nga Anglia, por ata që shënuan fillimisht ishin uellsianët me anë të yllit të tyre, Gareth Bale në një goditje dënimi në minutën e 41′ duke shtangur anglezët.
Me rezultatin 0-1 do të mbyllej pjesa e parë, por pjesa e dytë ishte një tjetër film. Roy Hodgson hedh në fushë dyshen e sulmit Vardy – Sturridge dhe shpërblimi vjen.
Fillimisht është Jamie Vardy i cili në minutën e 56′ barazon shifrat. U duk se gjithçka ktheu dhe ashtu rezultoi, por goli i fitores do të vononte. Atje kur të gjithë nuk e prisnin, Daniel Sturrigde shfaqet dhe tregon vlerat e tij. Sulmuesi i Liverpool nuk fal në rastin e tij në minutën e 92′ duke shtangur Uellsin që me këtë barazim siguronte kualifikimin. Tashmë Anglia merr kreun e Grupit B, ndërkohë Uellsi ka nevojë edhe për një pikë për t’u kualfifikuar.
Një ditë pasi kombëtarja shqiptare humbi përballë Francës në minutat e fundit të ndeshjes, Kryeministri Edi Rama zgjodhi tju drejtohet publikisht me anë të një letre ku vlerëson lojën e kuqezinjëve. E thotë që në fillim se ndihet i hidhëruar nga kjo humbje e pamerituar, ashtu si të gjithë tifozët kuqezinj, por ëndrra europiane për Edi Ramën ende vazhdon.
Edi Rama:
“Fort të dashur çuna,
I dashur Gianni,
Vëllezër kuqezinj,
Jo sa ju, po si ju edhe unë dhe 10 milionë shqiptarë, ndjehemi sot të hidhëruar me pozicionin e Shqipërisë në tabelën e grupit. E cila nuk tregon çfarë ju shfaqët në dy ndeshjet e jashtëzakonshme që keni zhvilluar. E mbrëmshmja ishte ndoshta ndeshja më e bukur e historisë së Kombëtares. Dhe fundi i saj i pamëshirshëm nuk e zbeh aspak shkëlqimin e lojës suaj ekzaltuese për 89 minuta me radhë.
Të 24 mijë shqiptarët e pranishëm në shtëpinë e pretendentëve më të mëdhenj për kampionë të këtij Europiani, nuk dolën dot të gëzuar nga stadiumi madhështor i Marsejës. Por padyshim dolën shumë krenarë për ju. Krenarë për ju u larguan nga sheshet e mbushura plot të Shqiperisë e të Kosovës, për të ndjekur duelin tuaj heroik, edhe mijëra e mijëra të tjerët që e veshën mbrëmë kuqezi trupin e trojeve tona. Po edhe milionat e të tjerëve, qe ju ndoqën nga shtëpitë apo klubet kudo, në Shqipëri, Kosovë, Maqedoni, Mal të Zi, Preshevë e Bujanovc apo vende të tjera të Europës e botës, u ndjenë krenarë për ju pas përfundimit të lidhjes direkte me fushën, ku rezultati ishte si një dënim krejt i pamerituar i çastit të fundit.
Unë dua t'ju falenderoj sot, me mirënjohjen më të thellë për gjithçka ju treguat mbrëmë, në finalet tona të para në histori ku Shqipëria është falë jush; ku 10 milionë shqiptarë janë pjesë e kësaj feste madhështore të futbollit europian, falë jush; ku falë jush, populli ynë po vazhdon të marrë një shembull të pakonkurueshëm të gjërave të jashtëzakonshme që ne shqiptarët mund të bëjmë, nëse jemi të gatshëm të japim më të mirën që kemi brenda nesh, duke bërë çdo përpjekje e sakrificë.
Europiani ynë nuk ka mbaruar ende. Pas një nate të trazuar nga befasia e rëndë e çastit të fundit, ju sot duhet të besoni më shumë se kurrë tek vetvetja dhe, siç thotë i madhi Marcelo Bielsa, në fjalimin e tij epik përpara skuadrës pas një humbjeje të pamerituar, "ta pranoni helmin e padrejtësisë me besimin se, po të vazhdoni të luani kështu, do ta merrni me siguri atë që meritoni". Mbase ajo që ju meritoni do të vijë edhe në fushën e lojës pas ndeshjes së tretë, po mbase jo. Por jini të bindur se cilidoqoftë rezultati përfundimtar i fushës së këtyre finaleve të jashtëzakonshme për ngjyrat e Shqipërisë, duke vazhduar të luani si mbrëmë, ju do ta merrni të plotë me siguri atë që meritoni në zemrat e në mendjet e popullit tonë. Po gjithashtu, do ta merrni edhe në sytë e të gjithë të huajve, të cilët sot flasin me shumë simpati për skuadrën tonë dhe me superlativa për sportdashësit fantastikë shqiptarë në Francë.
Forca vëllezër! Sot është një ditë të re që dua t'jua uroj me plot dritë në shpirt dhe energji në trup, përmes fjalëve kuptimplota të Colm O'Connell, trainerit irlandez të rekordmenëve botërorë kenianë të distancave të gjata: Fituesit janë humbësa që dinë t'i vlerësojnë si duhet disfatat e tyre?
Përqafime nga Shqipëria,
Edi Rama”
Për të gjithë ishte një ndeshje shumë e rëndësishme, por ndoshta për Agollin ishte më e veçanta, sepse mbante shiritin e kapitenit në një kompeticion prestigjoz. Aq keq e ka përjetuar humbjen, saqë është përlotur në konferencën për shtyp pas ndeshjes.
“Ishte një ndeshje mjaft e mirë sidomos në pjesën e parë ku nuk i lamë hapësirë kundërshtarit. Duhet të ishim treguar më të ashpër në markim. Na vjen keq pasi kemi dhënë shumë në këtë ndeshje, më shumë nga ckemi, por duhet të shohim përpara. Tani është një gjë mëse normale që u përlota pasi më vjen keq nga mënyra se si humbëm, vetëm dy minuta nga fundi. Kemi bërë një paraqitje të mirë sot. Për ndeshjen e rradhës do të bëjmë maksimumin për të marrë qoftë edhe një pikë, apo të synojmë edhe fitoren. Duhet të jemi lartë moralisht.”
Ishte një ndër më të mirët në fushën e blertë, si në aksionet mbrojtëse edhe në ato sulmuese. Mbrojtësi i Napolit, Elseid Hysaj, beson në kualifimin e Shqipërisë në fazën tjetër, duke thënë se do të japin maksimumin ndaj Rumanisë.
“Po zhgënjim i madh, fati nuk na ndihmoi. Në minutën e fundit pësuam, por nuk kemi nuk kemi çfarë të bëjmë. Shqipëria duhet të jetë krenare”. “Këtu kemi ardhur që të fitojmë dhe të kualifikohemi. Kemi shpresë në ndeshjen e fundit. Ajo është beteja e fundit që duhet ta fitojmë” tha Hysaj.
Armando Sadiku nuk arrin ta fshehë zhgënjimin e madh pas kësaj humbjeje të dhimbshme e cila erdhi vetëm në minutat shtesë dhe për më tepër pas një një ndeshjeje heroike që kishte bere deri në ato momente Shqipëria.
“Jemi shumë të hidhëruar që pësuam një gol në fund. Mund të kishim pësuar më shpejtë për të ndryshuar skemat dhe të reagonim, por na vjen keq që pësuam në fund. Jam munduar të jap maksimumin. Ishim të pafat në momentin e shtyllës. Trajneri më dha shumë detyra teksa unë u detyrova të kthehem pas për të ndihmuar shokët e skuadrës. Sot kemi bërë një ndeshje të mirë, por kishim përballë Francën kualitetet e të cilës dihen. Ndaj Rumanisë do të japim maksimumin për të marrë 3 pikët.”
Padyshim ishte një ndër më të mirët në fushë, duke neutralizuar aksionet e francezëve. Ndërkohë pas ndeshjes, Mavraj deklaroi se lodhja e madhe ishte një një ndër faktoriqë të ndikoi në pesimin e golave në fund të ndeshjes
“U lodhëm shumë në fundin e ndeshjes. Bëmë një sakrificë të madhe. Nuk donim që t’i krijonim hapësira Francës. Ishte një ndeshje delikate, ku duhet të luanim një ndeshje inteligjente ndaj një Kombëtareje shumë të fortë. Kemi shpresë shumë ndaj Rumanisë. Jam krenar që jam pjesë e kësaj skuadre. Me këtë moral do të mundohemi të paktën për të arritur një rezultat të mirë, për t’i bërë krenar”, u shpreh Mavraj pas ndeshjes.
U duk shumë i mërzitur në pankinë, por nuk u shfaq i tillë në konferencën për shtyp. De Biasi u shpreh se ekipi i tij luajti mirë ndaj Francës, por ia faturoi fajin fatit. Sipas tij, humbja me francezët, është padrejtësia e dytë që i bëhet kuqezinjve në ndeshjet e vlefshme për fazën finale të "Euro 2016".
“Në ndeshjen e dytë merituam diçka më shumë. Ishte një vrasje për lojtarët pasi luftuan fort. Unë u thash që të ngrejnë kokën dhe të jenë krenar pasi ne luajtëm mirë. Kemi ende shanse dhe uroj që ato gola që nuk kemi shënuar në këto ndeshje, t’i shënojmë në ndeshjen e fundit. Kemi ende shpresa për kualifikim. Zëvëndësimi i Ajetit ishte i detyruar për shkak të një tërheqje. Në fund i dërgova djemtë për të marrë duartrokitjet poshtë tifozëve pasi i merituan vërtetë. Unë dua t’i jap kurajo djemve për atë që dhanë pasi ne kemi treguar një futboll të mirë. Të pësosh në fund është një gjë tejet e hidhur. Merituam më shumë se kaq, por kemi ende ndeshje të bëjmë më të mirën."
Vazhdon të na ndjekë ajo hija e minutave të fundit. Zhvillojmë një lojë të mrekullueshme, sakrifikojmë gjithë lojën, dhe në minutat e fundit nuk na mbajnë më gjunjtë, e pësojmë gol, dhe jo vetëm një. Shqipëria ndëshkohet në fundit e lojës nga Franca duke humbur një ndeshje dramatike me rezultatin 2-0. Zëvendësim i detyruar për Ajetin dhe sulmuesi i Atletico Madrid zhbllokon shifrat në minutën e 90-të falë një goditjeje me kokë në zonë, duke thyer kështu mburojën e krijuar për 90 minuta rresht. Sikur të mos mjaftonte kjo, vjen edhe goli i Payet, në minutën e 95-të dhe i vë vulën ndeshjes. Franca merr kreun me 6 pikë, Zvicra me 4 pikë, Rumania me 1, dhe ne në vendin e fundit me 0 pikë.
Është thënë shpesh herë se futbolli është një sport që bashkon popujt. Dhe ambasadorët më të mirë janë tifozët tanë! Populli shqiptar! Shikoni se si ata kërcejnë e këndojnë së bashku me tifozët francezë para fillimit të ndeshjes.
Edhe shumë pak minuta na ndajnë nga fillimi i ndeshjes së madhe Francë-Shqipëri. Do të jenë “gjelat” apo “shqiponjat” ata që do triumfojnë. Ndërkohë janë publikuar formacionet zyrtare me të cilat do të zbresin në fushë të dy ekipet. Ndryshime të rëndësishme për të dyja ekipet, te Franca janë lënë jashtë Pogba dhe Griezmann për tu zëvendësuar me Martial dhe Coman. Ndërsa te Shqipëria, Ajeti zëvendëson Canan e skualifikuar, Lila në vend të Roshit, dhe Memushaj në vend të Xhakës.
Aug 01, 2017
Jul 28, 2017
als_Latn als_Latn als_Latn als_Latn als_Latn jav_Latn als_Latn vec_Latn zul_Latn als_Latn als_Latn als_Latn als_Latn als_Latn als_Latn jav_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ltg_Latn bos_Latn